## Odluka Ustavnog suda Republike Hrvatske broj U-II-239/1992. od 24. ožujka 1993.

### NN 31/1993 (16.4.1993.), Odluka Ustavnog suda Republike Hrvatske broj U-II-239/1992. od 24. ožujka 1993.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 24. ožujka 1993. godine,
donio je

## ODLUKU

1. Ukida se odredba članka 7. stavak 1. Odluke o ugostiteljskoj i turističkoj
djelatnosti i o radnom vremenu u ugostiteljstvu Općine Donja Stubica ("Službene
novine", Općine Donja Stubica, broj 3/1989).

2. Ova Odluka objavit će se u " Narodnim novinama " i u "Službenim
novinama" Općine Donja Stubica.

Obrazloženje

Odredbom članka 7. stavak 1. Odluke o ugostiteljskoj i turističkoj djelatnosti
i o radnom vremenu u ugostiteljstvu Općine Donja Stubica propisano je da
se usluge pokretne ugostiteljske radnje mogu pruzati u mjestima van područja
mjesta: Marija Bistrica, Gornja Stubica, Donja Stubica, Stubičke Toplice,
Oroslavlje, uz autoput i u Jakovlju centar, uz prethodno pribavljeno odobrenje
nadležnog organa. Ustanvi sud Republike Hrvatske je, u povodu prijedloga
Branke Habajec iz Zaboka, rješenjem o pokretanju postupka od 9. prosinca
1992. godine, izrazio osnovnu sumnju u ustavnost i zakonitost navedene
odredbe Odluke. Kako Skupština općine Donja Stubica do danas nije izmijenila
odredbu članka 7. stavak 1. Odluke, Sud je, nakon provedenog postupka,
ukinuo tu odredbu Odluke iz slijedećih razloga. Prema članku 75. stavak
3. Zakona o ugostiteljskoj i turističkoj djelatnosti općinska skupština
ili organ koji ona odredi utvrđuje prostore na kojima se mogu pružati usluge
pokretne ugostiteljske radnje. Člankom 49. Ustava Republike Hrvatske jamči
se poduzetnička i tržišna sloboda kao temelj gospodarskog ustroja Republike
Hrvatske. Dreva osigurava svim poduzetnicima jednak pravni položaj na tržištu,
te ona potiče gospodarski napredak i socijalno blagostanje građana. Budući
se osporenom odredbom Odluke ne dopušta obavljanje usluge pokretne ugostiteljske
radnje u mjestima Marija Bištrica, Gornja i Donja Stubica, Stubičke Toplice,
Oroslavlje, uz autoput, i u mjestima Jakovlju-centar, Sud ocjenjuje da
je takvo propisivanje nesuglasno kako s člankom 75. štavak 3. Zakona o
ugostiteljskoj i turističkoj djelatnosti tako i s člankom 49. Ustava Republike
Hrvatske. Naime, iz odredbe članka 75, stavak 3. Zakona o ugostiteljskoj
i turističkoj djelatnosti proizlazi da je općinska skupština ovlaštena
odrediti prostore na kojima se mogu pružati usluge pokretne ugostiteljske
radnje, dakako na području svoje općine. Pod prostorom u smislu citirane
odredbe Zakona podrazumijevs se površina na kojoj se može smjestiti pokretna
ugostiteljska radnja, dakle, prostor na kojem se ta djelatnost može obavljati.
Namjere zakonodavca, a to nedvojbeno iz teksta Zakona proizlazi, jest da
je obavljanje i te ugostiteljske djelanosti dopušteno - jasno pod uvjetom
da udovoljava higijensko-tehničkim i sanitarnim uvjetima, te da se obavlja
na mjestima koje za to odredi općinska skupština ili organ koji ona odredi.
Stoga po ocjeni Suda zabrana obavljanja te djelatnosti u cijelim mjestima,
kako je to učinjeno osporenom odredbom, nije suglasna Zakonu. Nadalje,
Sud ocjenjuje da takvo ograničenje poduzetničke slobode nije suglasno ni
članku 49. Ustava Republike Hrvatske, koji jamči slobodu poduzetništva
i dopušta njeno ogranićenje iskljućivo u cilju zaštite interesa i sigurnosti
Republike, prirode, ljudskog okoliša i zdravlja i to isključivo zakonom.
To su razlozi zbog kojih je Sud odlučio kao u izreci. Objava ove odluke
u "Narodnim novinama" i u "Službenim novinama" Općine
Donja Stubica, temelji se na odredbi članka 20. Ustavnog zakona o Ustavnom
sudu Republike Hrvatske ("Narodne novine", broj 13/1991).

Broj : U-II-239/1992.

Zagreb, 24. ožujka 1993.

USTAVNI SUD REPUBLIKE HRVATSKE

**Predsjednik Jadranko Crnić, v. r.**

Odluka, NN 31/1993-572